Here is a page extracted from Wikipedia that may contain CSS, HTML, and a lot of unformatted text.

Title: ميادين القاهره التاريخيه
Content: القاهرة فى العصور الوسطى كات اكبر مدن العالم و كات مليانه شوارع و ميادين. من اشهر ميادين مصر كان " الميدان الناصرى " اللى بناه السلطان الناصر محمد بن قلاوون عشان يبقى ميدان للفروسية و الاستعراضات الضخمه و زرع فيه شجر و ورد، و كان فى المكان اللى فيه دلوقتى حى جاردن سيتى .

الرحاله ابن بطوطة زار مصر ايام الناصر محمد و قال عن القاهرة : " بعدين وصلت الى مدينة مصر، و هى ام البلاد، وقرارة فرعون ذى الأوتاد، ذات الأقاليم العريضة، و البلاد الأريضة المتناهية فى كثرة العمارة، المتناهية بالحسن والنضارة ". وقال عنها ابن جزى : " لعمرك ما مصر بمصر و انما هى الجنة الدنيا لمن يتبصر " .

الميادين المذكورة هنا كات موجودة فى العصور الوسطى. الميادين الجديدة مش مذكورة.

 ميدان ابن طولون : بناه ابن طولون. كان رائع المنظر وفيه برك جميلة.
 ميدان الأخشيد : بناه الامير ابو بكر بن طفج الاخشيد امير مصر
 ميدان القصر : اسمه الخرنشف كان جنب بستان الكافوري. اتبنى ايام الفاطميين.
 ميدان قراقوش : بره باب الفتوح
 ميدان الملك العزيز : كان جنينة جميلة جنب خليج الذكر. بناه الملك العزيز ابن صلاح الدين الأيوبى.
 الميدان الصالحي : كان فى ارض اللوق (باب اللوق) على النيل. بناه السلطان الصالح أيوب.
 الميدان الظاهري : كان جنب اراضى اللوق ( باب اللوق) على النيل. بناه السلطان الظاهر بيبرس. حوله السلطان الناصر محمد بن قلاوون لجنينه كبيره فيها أشجار فاكهة.
 ميدان بركة الفيل : كان على بركة الفيل بناه السلطان العادل كتبغا.
 ميدان المهاري : كات جنب قناطر السباع. بناه السلطان الناصر محمد بن قلاوون للفروسيه.
 ميدان سرياقوس : كان جنب الخانقاه. بناه السلطان الناصر محمد بن قلاوون و زينه بأشجار الفاكهه.
 الميدان الناصري : كان تبع جناين اسمها الخشاب. كان مكان مغمور بمية النيل. حوله السلطان الناصر محمد بن قلاوون لميدان كبير لاستعراضات الخيل. و كان مزروع بالشجر. كان مكان حى جاردن سيتي.

فهرست وملحوظات

المراجع 
 ابن بطوطة : رحلة ابن بطوطة المسماة تحفة النظار فى غرائب الأمصار وعجائب الأسفار، دار الكتب العلمية، بيروت 1992.
 جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.
 المقريزى : المواعظ و الاعتبار بذكر الخطط و الاثار, مطبعة الادب، القاهرة 1968.

تاريخ مصر